ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E A NR.64

din 27 octombrie 2016

privind aprobarea înscrierii comunei Valea Ierii ca membru în Asociația

Proprietarilor de terenuri Bonțida-Borșa

Consiliul Local al comunei Valea Ierii întrunit în ședința ordinară din data de 27 octombrie 2016,

Având în vedere raportul nr.2435/25.10.2016 întocmit de primarul comunei Valea Ierii prin care propune înscrierea comunei Valea Ierii în Asociația Proprietarilor de terenuri Bonțida-Borșa,

Ținând cont de prevederile:

-Art.8.alin.(1) din Legea nr.407/2006 a vânătorii și protecției fondului cinegetic, republicată, cu modificările și completările ulterioare;

-O.G. nr.26/2000 cu privire la asociații și fundații cu modificarile ulterioare;

-Art.35 alin.(6) din Legea nr.273/2006 privind finanțele publice locale, republicată, cu modificările și completările ulterioare;

În baza prevederilor art.36 alin.(7) lit.c) și ale art.45 alin. (1) din Legea nr.215/2001, republicată cu modificările și completările ulterioare,

H O T Ă R Ă Ș T E:

Art.1. Se aprobă înscrierea comunei Valea Ierii prin Consiliul Local Valea Ierii ca membru în Asociația Proprietarilor de Terenuri Bonțida-Borșa.

Membri asociați:

-Comuna Borșa prin Consiliul Local Borșa;

-Comuna Dăbâca prin Consiliul Local Dăbâca;

-Comuna Bonțida prin Consiliul Local Bonțida;

-Comuna Iclod prin Consiliul Local Iclod.

Art.2.(1) Scopul Asociației este alegerea și propunerea gestionarului fondului de vânătoare 41 Valea Ierii cu care administratorul fondului cinegetic poate încheia contract de gestionare prin atribuirea dreptului de gestionare a faunei cinegetice direct, conform prevederilor art.8 alin.(1) lit.a) din Legea nr.407/2006 a vânătorii și a protecției fondului cinegetic.

(2) Asociația Proprietarilor de Terenuri Bonțida-Borșa are ca obiectiv atribuirea directă de către administratorul fondului cinegetic a dreptului de gestionare cinegetice din cuprinsul fondurilor de vanatoare mai sus menționate, către Asociația de Vânătoare Zdroba.

Art.3. Se mandatează primarul comunei Valea Ierii ca reprezentant din partea Consiliului Local al comunei Valea Ierii în relația cu Asociația Proprietarilor de terenuri Bonțida-Borșa.

Art.4. Patrimoniul initial al Asociației este de 600 lei si este constituit din aportul în numerar, în părți egale, ale membrilor fondatori.

Art.5. Cu ducerea la îndeplinire a prezentei hotărâri se încredințează primarul comunei Valea Ierii.

Art.6. În baza hotărârii adoptate se va redacta cerere de înscriere in Asociația Proprietarilor de Terenuri Bonțida-Borșa.

Art.7. Prezenta se comunică:

-Instituției Prefectului Judetului Cluj;

-Primarului comunei Valea Ierii;

- Asociației Proprietarilor de Terenuri Bonțida-Borșa;

Președinte de ședință, Contrasemnează:

Dorin Nap Secretar,

Nelia-Crenguța Mariș

Consilieri:Total-9; Prezenți-9; Voturi:Pentru-9;